પ્રધાનમંત્રીએ વડનગરમાં હાટકેશ્વર મહાદેવ ખાતે “જય હાટકેશ”ના નારા ગુંજાવેલા એ વાત તો અત્યારે જુની થઇ ગઇ પરંતુ નાગરો માટે હાટકેશ્વર મહાદેવ ક્યારેય ભુલાવાના નથી. હાટકેશ્વર મહાદેવ અર્થાત્ ભગવાન શિવનું આ રૂપ નાગરો માટે સર્વસ્વ છે, નાગરોનો પ્રાણ છે અને નાગરોની સંસ્કૃતિ છે !ભગવાન હાટકેશ એ નાગર બ્રાહ્મણોના કુલદેવતા છે. હાટકેશ્વરના મંદિરો અત્યારે તો ગુજરાતમાં ઘણી જગ્યાએ છે. જ્યાં નાગરોની વસ્તી હોય ત્યાં હાટકેશ્વરનું મંદિર ના હોય એવું બને જ નહિ ! પણ ભગવાન હાટકેશ્વરનું મુખ્ય અને સૌથી પ્રાચીન મંદિર મહેસાણાના વડનગરમાં છે.